Oldenlandiopsis

Ti Oldenlandiopsis (creeping-bluet iti Ingles) ket ti henero dagiti agsabsabong a mula iti pamilia ti Rubiaceae. Daytoy ket monoespesipiko, a buklen laeng iti maysa a sebbangan, ti Oldenlandiopsis callitrichoides. Daytoy a sebbangan ket dati a naikabil iti Hedyotis wenno iti Oldenlandia. Daytoy ket patneng iti West Indies, akin-abagatan a Mehiko, ken Tengnga nga Amerika. Daytoy ket naturalisado kadagiti sabali a lugar, mairaman ti Florida, Hawaii, Abagatan nga Amerika, ken tropikal nga Aprika.

Ti Oldenlandiopsis ket nabangon idi 1990 babaen da Edward E. Terrell ken Walter H. Lewis. Ti kadawyan a nagan ket mangibaga iti pannakaipadana iti Oldenlandia. Ti espesipiko nga epiteta ket mangibaga iti pannakaipadana iti Callitriche, ti maysa a henero iti Plantaginaceae. Ti Oldenlandiopsis callitrichoides ket immuna a naipalawag idi 1862 babaen ni August Grisebach a kas Oldenlandia callitrichoides iti sakbay a pannakaimaldit ti maysa a papela naipablaak iti sumaganad a tawen iti Memoirs of the American Academy of Arts and Sciences.

Ti Oldenlandiopsis ket kameng ti tribu ti Spermacoceae. Iti kaunegan ti tribu, daytoy ket saan unay nga asideg iti Oldenlandia, kas dati a naipagpagarup. Daytoy ket asideg a kabagian, ken mabalin a kabsat iti Houstonia.

Dagiti sebbangan 
 Oldenlandiopsis callitrichoides Grisebach

Dagiti nagibasaran

Dagiti akinruar a silpo 
 Oldenlandiopsis iti: Biruken ti Panid iti: World Checklist of Rubiaceae iti: Index by Team iti: Projects iti: Science Directory iti: Scientific Research and Data iti: Kew Gardens

Spermacoceae